Per la seva part, el Ministeri d'Assumptes Exteriors, que assumirà totes les despeses del trasllat, es compromet a reiterar a les autoritats del país al qual es lliuri la bona disposició i actitud manifestada en aquest assumpte tant per la ciutat de Banyoles com pel seu ajuntament, així com la consideració i el respecte d'ells cap a tots els immigrants africans que resideixen a la localitat, segons afirma el mateix Ministeri a través d'una nota de premsa feta pública avui.